ສະຖານທູດ ສຫລ ຈັດງານ Lao Digital Forum ຄັ້ງທີ 2 ຂຶ້ນ ຊຶ່ງໄດ້ຮັບ ຄວາມນິຍົມສູງ
ມີຜູ້ເຂົ້າຮ່ວມງານນີ້ 150 ທ່ານ ເຊິ່ງລວມທັງເຈົ້າໜ້າທີ່ຈາກພາກລັດ 50 ທ່ານ ເພື່ອຮັບຟັງບັນດາຊ່ຽວຊານ ທີ່ມາຈາກປະເທດມຽນມ້າ, ກໍາປູເຈ້ຍ, ໄທ ແລະ ສຫລ ອ​າ​ເມ​ຣິກ​າ.
ເຕັກໂນໂລຊີທາງດ້ານການເງິນ, ການເຕີບໂຕທາງເສດຖະກິດ ແລະ ການພັດທະນາ ວິສາຫະກິດຈຸລະພາກ ແມ່ນຫົວຂໍ້ຫຼັກໃນງານ Lao Digital Forum ຄັ້ງທີສອງ ເຊິ່ງ ຈັດຂຶ້ນໂດຍ ສະຖານທູດສະຫະລັດ ໃນວັນທີ 29 ເດືອນມິຖຸນາ, ວານນີ້ ງານຄັ້ງນີ້ ຈັດຂຶ້ນໂດຍສະຖານທູດສະຫະລັດ ແລະທະນາຄານແຫ່ງ ສປປ ລາວ ເຊິ່ງໄດ້ຮັບທຶນ ສະໜັບສະໜູນຈາກບັນດາບໍລິສັດອາເມລິກາ ເຊັ່ນ: Microsoft ແລະ Visa ງານນີ້ມີ 1 ທ່ານ ເຊິ່ງລວມທັງເຈົ້າໜ້າທີ່ຈາກພາກລັດ 50 ທ່ານ ເຂົ້າຮ່ວມຮັບຟັງບັນດາຊ່ຽວ ຊານທີ່ມາຈາກປະເທດມຽນມ້າ, ກໍາປູເຈ້ຍ, ໄທ ແລະ ສະຫະລັດອາເມລິກາສົນທະນາ ໃຫ້ຄວາມຮູ້ກ່ຽວກັບບັນດາຫົວຂໍ້ທີ່ກໍາລັງເປັນກະແສຢູ່ໃນໂລກເຕັກໂນໂລຊີ ເຊັ່ນ: ເຕັກໂນໂລຊີການເງິນ (fintechs), ການຊໍາລະອິເລັກໂຕຼນິກ , ບລ໋ອກເຊັນ (blockchain) ແລະ ການມີສ່ວນຮ່ວມທາງດ້ານການເງິນ ຄໍາສັບເຕັກນິກ fintech (ເຕັກໂນໂລຊີທາງດ້ານການເງິນ) ອະທິບາຍກ່ຽວກັບທຸລະ ກິດໃດໜຶ່ງ ທີ່ຕ້ອງການສະໜອງການບໍລິການທາງດ້ານການເງິນ ໂດຍການນໍາໃຊ້ ຊອບແວ ແລະ ເຕັກໂນໂລຊີທັນສະໄໝ Blockchain ແມ່ນປຶ້ມບັນຊີອອນລາຍສາທາ ລະນະ ທີ່ບັນທຶກທຸລະກໍາລະຫວ່າງສອງຝ່າຍ ໃນລັກສະນະ ທີ່ມີປະສິດທິພາບ, ກວດ ສອບໄດ້ແລະ ມີໄວ້ຢ່າງຖາວອນ ຊ່ຽວຊານຫຼາຍທ່ານ ເຊື່ອວ່າ blockchain ສາມາດ ນໍາໃຊ້ໄດ້ຢ່າງກວ້າງຂວາງເຊັ່ນ: ໃນຂະແໜງກະສິກໍາ, ການຄ້າ, ການບໍລິການທາງ ດ້ານການເງິນ ລວມທັງຂະແໜງສາທາລະນະສຸກ ເຕັກໂນໂລຊີປະເພດນີ້ ມີທ່າແຮງ ຫຼາຍສໍາລັບປະເທດ ສປປ ລາວ ແລະ ຈຸດປະສົງຂອງການຈັດງານ Lao Digital Forumໂດຍສະຖານທູດສະຫະລັດ ຄັ້ງນີ້ ແມ່ນເພື່ອຊອກຫາທ່າແຮງຂອງການນໍາໃຊ້ ທີ່ສາມາດສະໜັບສະໜູນເປົ້າໝາຍການພັດທະນາຂອງລັດຖະບານ ສປປ ລາວ ງານ Lao Digital Forum ຄັ້ງທໍາອິດ ເຊິ່ງໄດ້ຮັບການສະໜັບສະໜູນໂດຍ USAID ແລະ ຈັດຂຶ້ນໃນເດືອນມັງກອນ, 2018 ແມ່ນສຸມໃສ່ການນໍາໃຊ້ເຕັກໂນໂລຊີທີ່ມີລັກສະນະ ເປີດກວ້າງ ເພື່ອສົ່ງເສີມການມີສ່ວນຮ່ວມທາງດ້ານການເງິນ ໃນບົດກ່າວເປີດງານ, ທ່ານ ທູດ ຣີນາ ບິດເທີ ເນັ້ນໜັກໃສ່ຄວາມສໍາຄັນຂອງສະພາບ ແວດລ້ອມ ດ້ານນິຕິກໍາທີ່ເໝາະສົມ ທີ່ສາມາດສົ່ງເສີມການແຂ່ງຂັນ, ນະວັດຕະກໍາ ແລະ ເປົ້າໝາຍສູງສຸດແມ່ນເພື່ອສ້າງຄວາມຈະເລີນຮຸ່ງເຮືອງໃຫ້ນັບມື້ເພີ່ມຂຶ້ນ ທ່ານ ທູດ ຣີນາ ກ່າວວ່າ: “ຄວາມເຂົ້າໃຈກ່ຽວກັບເຕັກໂນໂລຊີເຫຼົ່ານີ້ ແລະ ການສ້າງ ຄວາມຈະເລີນຮຸ່ງເຮືອງໃຫ້ນັບມື້ເພີ່ມຂຶ້ນ ແມ່ນມີຄວາມສໍາຄັນເປັນພິເສດ ເພາະ ສປປ ລາວ ກໍາລັງກະກຽມສ້າງລະບຽບ ແລະ ກົດໝາຍກ່ຽວກັບ fintech, blockchain, ຄລາວ (cloud) ແລະ ການຊໍາລະທາງອີເລັກໂຕຼນິກ ພວກເຮົາຫວັງວ່າ ລັດຖະບານ ສປປ ລາວ ຈະພິຈາລະນາກ່ຽວກັບບັນດາລະບຽບການ ທີ່ຊຸກຍູ້ການແຂ່ງຂັນທີ່ຍຸຕິທໍາ, ສົ່ງເສີມນະວັດຕະກໍາ ແລະ ສ້າງເວທີການແຂ່ງຂັນທີ່ເທົ່າທຽມ ສໍາລັບທຸກບໍລິສັດ ” ທ່ານຮອງຜູ້ວ່າການທະນາຄານແຫ່ງ ສປປ ລາວ, ທ່ານນາງ ວັດທະນາ ດາລາລອຍ ກໍ່ໄດ້ໃຫ້ກຽດກ່າວເປີດງານ ຄະນະຜູ້ຊ່ຽວຊານ ທີ່ຕ່າງໜ້າບັນດາບໍລິສັດເຊັ່ນ: Microsoft, Visa, ຄະນະລິເລີ່ມທຸລະກິດແມ່ນ້ຳຂອງ (Mekong Business Initiative) ແລະ ກຸ່ມລູກຄ້າກຸງສີ (Krungsri Consumer Group) ໄດ້ສົນທະນາ ກ່ຽວກັບ ບັນດາຊ່ອງທາງໃນການປັບຕົວເຂົ້າກັບເຕັກໂນໂລຊີ ທີ່ເກີດຂຶ້ນໃໝ່ນີ້ເພື່ອ ຊ່ວຍສະໜັບສະໜູນການພັດທະນາບັນດາວິສາຫະກິດຈຸລະພາກ, ຂະໜາດນ້ອຍ ແລະ ຂະໜາດກາງ, ພັດທະນາເຂດຊົນນະບົດ ແລະ ສືບຕໍ່ເຊື່ອມໂຍງເຂົ້າກັບປະຊາ ຄົມເສດຖະກິດອາຊຽນ ແລະ ເສດຖະກິດໂລກ ອາຊຽນ ແມ່ນພາກພື້ນທີ່ເຕີບໂຕໄວທີ່ສຸດໃນໂລກ ດ້ານການນຳໃຊ້ອິນເຕີເນັດ, ໂດຍ ຫຼັກໆແມ່ນ ການນຳໃຊ້ໂທລະສັບມືຖືທີ່ເພີ່ມຂຶ້ນ ໃນໄລຍະປີ 2006 ເຖິງ 2015, ຈຳ ນວນຜູ້ໃຊ້ໂທລະສັບມືຖື ໃນອາຊຽນ ເພີ່ມຂຶ້ນຈາກ 198 ລ້ານຄົນ ເປັນ 784 ລ້ານຄົນ ການເຕີບໂຕທາງດ້ານເສດຖະກິດຂອງອາຊຽນ ແລະຈຳນວນປະຊາກອນໄວໜຸ່ມທີ່ມີ ຫຼາຍ ໝາຍຄວາມວ່າ ພາກພື້ນນີ້ ມີທ່າແຮງສູງ ທີ່ຈະໄດ້ຮັບຜົນປະໂຫຍດຈາກເສດ ຖະກິດດິຈິຕໍ